ออแลนา แซแลนสกา

ออแลนา วอลอดือมือริวนา แซแลนสกา (;  (; เกิด 6 กุมภาพันธ์ ค.ศ. 1978)) เป็นสถาปนิกและนักเขียนบทภาพยนตร์ชาวยูเครน ซึ่งดำรงตำแหน่งสุภาพสตรีหมายเลขหนึ่งยูเครน และเป็นภริยาของประธานาธิบดี วอลอดือมือร์ แซแลนสกึย

ชีวิตช่วงต้นและอาชีพ 
ออแลนา กียัชกอ เกิดในวันที่ 6 กุมภาพันธ์ ค.ศ. 1978 ที่กรือวึยรีห์ เธอเข้าศึกษาที่โรงเรียนเตรียมอุดมศึกษากรือวึยรีห์ หมายเลข 95 ที่ซึ่งเธอพบกับวอลอดือมือร์ แซแลนสกึย สามีในอนาคต จากนั้นใน ค.ศ. 2000 เธอจบการศึกษาจากมหาวิทยาลัยเทคนิคกรือวึยรีห์ในสาขา "การจัดการเมืองและงานก่อสร้าง" นอกจากนี้ยังจบการศึกษาในชั้นเรียนเปียโนจากโรงเรียนดนตรีแห่งหนึ่ง


ใน ค.ศ. 2003 เธอและแซแลนสกึยแต่งงานกัน ทั้งสองให้กำเนิดลูก 2 คน ได้แก่ ลูกสาวชื่อ ออแลกซันดรา/อะเลคซันดรา (เกิดวันที่ 15 กรกฎาคม ค.ศ. 2004) และลูกชายชื่อ กือรือลอ/คีริลล์ (เกิดวันที่ 21 มกราคม ค.ศ. 2013) แซแลนสกาชอบเล่นกีฬา ชอบอ่านหนังสือ และเป็นแฟนตัวยงของภาพยนตร์ ทั้งครอบครัวอาศัยอยู่ที่เคียฟ

หมายเหตุ

อ้างอิง

แหล่งข้อมูลอื่น

 เว็บไซต์ทางการของสุภาพสตรีหมายเลขหนึ่งยูเครน
 สื่อสังคม: , 



หมวดหมู่:ครอบครัววอลอดือมือร์ แซแลนสกึย
หมวดหมู่:สุภาพสตรีหมายเลขหนึ่งของยูเครน
หมวดหมู่:บุคคลจากกรือวึยรีห์
หมวดหมู่:สตรี 100 คนของบีบีซี